འཛིན་གྲྭའི་ནང་སྦྱངས་འབྲས་ཞན་པའི་སློབ་མར་སློབ་གསོ་གཏོང་རྒྱུ་དང་ཁོ་ཚོའི་སྦྱངས་འབྲས་ལེགས་སུ་གཏོང་རྒྱུ་ནི་འཛིན་བདག་གི་ལས་འགན་ལྕི་བོ་ཞིག་རེད་ལ།འཛིན་གྲྭ་ཧྲིལ་བོའི་སྦྱངས་འབྲས་བཟང་ཞན་ཐག་གཅོད་པའི་འགག་རྩའི་གནད་དོན་ཞིག་ཀྱང་རེད།དེའི་སྐབས་སུ་འཛིན་བདག་གིས་སྤྱོད་ཡོན་གཉིས་ལྡན་གྱི་སློབ་མའི་དཔེ་མཚོན་ནུས་པ་འདོན་སྤེལ་གང་ལེགས་བྱས་ཏེ།སྤྱོད་ཡོན་གཉིས་ལྡན་གྱི་སློབ་མ་དང་སྦྱངས་འབྲས་ཞན་པའི་སློབ་མ་ཕན་ཚུན་བར་ཁ་གཏད་རོགས་སྐྱོར་བྱེད་པའི་ཐབས་སྤྱོད་པ་མ་ཟད།ཚོགས་ཆུང་ཁག་བགོས་དང་ཚོགས་ཆུང་བར་འགྲན་བསྡུར་བྱེད་སྒོ་སྤེལ་ཏེ།ཡར་རྒྱས་མངོན་གསལ་ཕྱིན་པར་བྱ་དགའ་སྤྲོད་པ་སོགས་ཀྱི་ཐབས་ལམ་སྤྱད་ན།སློབ་མའི་སློབ་སྦྱོང་གི་རང་འགུལ་གྱི་བསམ་བློ་སྐྱེད་སྲིང་ཐུབ་པ་མ་ཟད།སློབ་སྦྱོང་ཐད་ཀྱི་འགྲན་རྩོད་འདུ་ཤེས་ཟབ་ཏུ་གཏོང་ཐུབ་ཅིང་།དེ་བཞིན་འཛིན་གྲྭའི་མཉམ་སྡེབ་ཀྱི་འདུ་ཤེས་ཀྱང་གསོ་སྐྱོང་ཐུབ་ཀྱི་ཡོད།